Kurdîstanijan bajarekê Grossetoyî û şaristanê Kopenhagî de bi şayîyêke serrgêra Hemleya 15ê Tebaxe fîraz kerde.
Kurdîstanijan bajarekê Grossetoyî yê eyaletê Toskana yê Îtalya de serrgêra 39. ya Hemleya 15ê Tebaxe fîraz kerde. Roma ra zî kurdî tewrê şayîye bîyî. Şayîye de qala ronîyayîşê PKKyî, Xoverdayîşê Rojeye Mergî yê Pîlî yê 14ê Temmuze û Hemleya 15ê Tebaxe amete kerdene.
Şaristanê Kopenhagî yê Danîmarka de zî bi şayîyêke Hemleya 15ê Tebaxe ameye fîrazkerdene.  Şayîye de hunermendî Hozan Bîço, Hozan Fîgen, Halkawt Enwer û Rêşad Pirsûsî vejîyayî sehne ser. Şarî şayîye de govende girewte û deyîrî vatî. Şayîye pê sloganan qedîyaye.
